

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.566**

 (prot.Nr.46, 12.§)

**Par grozījumiem Daugavpils pilsētas domes 2020.gada 24.septembra lēmumā Nr.449 “Par izglītojamo ēdināšanas nodrošināšanu attālināta izglītības ieguves procesa laikā 2020./2021.mācību gadā”**

Pamatojoties uz likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 27.4 punktu, Daugavpils pilsētas domes Finanšu komitejas2020.gada 5.novembra sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt šādus grozījumus Daugavpils pilsētas domes 2020.gada 24.septembra lēmumā Nr.449 “Par izglītojamo ēdināšanas nodrošināšanu attālināta izglītības ieguves procesa laikā 2020./2021.mācību gadā”:
	1. Aizstāt lēmuma 1.punktā skaitļus un vārdu “1. – 12.klasēs” ar skaitļiem un vārdu “1. – 6.klasēs”;
	2. Papildināt lēmumu ar 1.1 punktu šādā redakcijā:

“1.1 Noteikt, ka izglītojamo ēdināšanas izmaksas attālināta izglītības ieguves procesa laikā vispārējās pamatizglītības un vispārējās vidējās izglītības iestāžu 7. – 12.klasēs tiek kompensētas bezskaidras naudas veidā uz viena no izglītojamā vecāku kontu kredītiestādē pēc aprēķina EUR 1,42 par vienu mācību dienu. Minēto klašu izglītojamajiem, kuriem ir tiesības saņemt bezmaksas launagu saskaņā ar Daugavpils pilsētas domes saistošajiem noteikumiem, papildus tiek kompensētas EUR 0,71 par vienu mācību dienu. Kompensāciju pārskaita līdz nākamā kalendāra mēneša beigām par iepriekšējo kalendāra mēnesi.

* 1. Papildināt lēmuma 2.punktu aiz vārdiem “pārtikas paku piegādi” ar vārdiem “un administrē ēdināšanas izmaksu kompensēšanu”.
	2. Aizstāt lēmuma 5.punktā vārdu „Izglītojamajam” ar skaitļiem un vārdiem „1.-6. klašu izglītojamajiem”.
	3. Svītrot lēmuma 6.punktu.

2. Lēmuma 1.5.apakšpunkts stājas spēkā ar 2020.gada 9.novembri.

3. Pārējie lēmuma nosacījumi stājas spēkā ar 2020.gada 16.novembri.

Domes priekšsēdētājs *(personiskais paraksts)* I.Prelatovs